### Resume

En privat bygherre har anmodet om opstart af lokalplan for udvidelse af det private plejecenter Amalie Gregersen, som ligger syd for Vejle midtby i bydelen [adresse]. Plejecenteret ligger i dag indbygget i terrænet og fremstår som én etage mod parkeringspladsen mod vest, mens det mod øst er tre etager med udsigt over [adresse]. Udvidelsen af plejecenteret ønskes sammenbygget med eksisterende plejecenter, og facader videreføres i materiale og farve som eksisterende bygning. Udvidelsen af bebyggelsen medfører, at et eksisterende parcelhus fjernes for at give plads til 21-24 nye plejeboliger.

### Sagsfremstilling

![](data:image/png;base64...)

Figur 1. Kort over lokalplanområdet.

Plejecenteret Isabella Andreasen [adresse] ligger i [adresse], Vejle og er et friplejehjem. Amalie Gregersen rummer i dag 36 plejeboliger, restaurant og fællesarealer samt 40 ældre- og seniorboliger i tilknytning til plejecenteret.

Lokalplanområdet udgør ca. 2,7 ha og rummer eksisterende Amalie Gregersen men også en parcelhusgrund, der skal udgøre arealet til udvidelsen af plejecenteret.

Det er en privat bygherre, som har anmodet om lokalplanen.

Lokalplanområdet ligger på bakkeskråningen ned mod [adresse] med ca. 180 meter afstand til kysten. Fra nabobebyggelsen mod vest vil ny bebyggelse fremstå i én etage, mens bebyggelsen fra nord og øst vil fremstå som tre etager ud mod [adresse].

Det forventes, at udsigten fra nabobebyggelsen ikke vil blive ændret markant, da udbygningen at plejecenteret medfører fjernelse af et eksisterende parcelhus, og den nye bebyggelse på samme placering kun vil fremstå i én etage mod nabobebyggelsen. Bebyggelsen ønskes ligeledes holdt med fladt tag begrønnet med eksempelvis sedum. Den arkitektoniske udformning af bebyggelsens facader vil være en videreførelse af facadematerialer og farvevalg som det eksisterende plejecenter.

Med den nye lokalplan er ønsket, at der kan opføres yderligere 21-24 plejeboliger på samlet 1.760 m². Eksisterende vejforløb vil blive bibeholdt, og der tilføjes 5-8 ekstra parkeringspladser til området, samt et stiforløb i tilknytning til den nye bebyggelse. De ubebyggede arealer indrettes til grønne gårdrum, som spiller sammen med de skovklædte skråninger, der omkranser Amalie Gregersen.

Planmæssige forhold

Visuelle forhold i forhold til nabobebyggelsen skal undersøges nærmere i forbindelse med lokalplanens udarbejdelse. Det skal ligeledes undersøges, om der er behov for yderligere parkeringspladser.

Vurdering af afledte konsekvenser

Der skal foretages en helhedsvurdering af boliglokalplanens afledte konsekvenser, herunder offentlige investeringer, for at sikre en byudvikling i balance. Det kan være i forhold til f.eks. skoler, institutioner, idræt, kultur, veje, stier og kollektiv trafik.

I forbindelse med lokalplanens udarbejdelse skal der undersøges, hvad etableringen af flere friplejehjemspladser betyder for kapaciteten af plejehjemspladser, herunder de kommunale tilbud.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg der har været i fordebat.

Høringsperioden for lokalplanen vurderes til 4 uger, da lokalplanen er af en karakter, med et geografisk anvendelsesområde, en kompleksitet og et omfang, hvor 4 uger vurderes at være rimelig tid til inddragelsen af offentligheden.

Overtagelsespligt/Frafaldserklæring

Lokalplanområdet er privatejet og i byzone, og en frafaldserklæring er derfor ikke nødvendig.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1395 igangsættes. |
| at | visuelle forhold i forhold til nabobebyggelse samt behovet for parkeringspladser vurderes nærmere i forbindelse med lokalplanarbejdet. |

### Beslutning

Godkendt.

Gorm Lauridsen var fraværende.